**О П Ш Т И Н А А Е Р О Д Р О М**

Врз основа на точка I став 3 од ПРОГРАМАТА (Р) – ПРОГРАМА ЗА ПОСТИГНУВАЊЕ ЕНЕРГЕТСКА ЕФИКАСНОСТ ПРИ РЕКОНСТРУКЦИЈА НА ЗГРАДИ И ИНДИВИДУАЛНИ СТАНБЕНИ ОБЈЕКТИ НА ТЕРИТОРИЈАТА НА ОПШТИНА АЕРОДРОМ („Службен гласник на ОА“ бр.7/21) и Одлуката на Советот на Општина Аеродром со број 08 - 3268/1 од 14.05.2021 година („Сл.гласник на ОА“7/21), Општина Аеродром објавува

**ЈАВЕН ПОВИК**

**За објавување на Програмата за постигнување**

**енергетска ефикасност при реконструкција на згради и индивидуални станбени објекти на територија на Општина Аеродром**

Општина Аеродром со цел да ги стимулира жителите (домаќинствата) за намалување на потрошувачката на енергија, да примени мерки за енергетска ефикасност, да постигне паралелно намалување на загадување на животната средина и ублажување на климатските промени, планира на територијата на Општина Аеродром да спроведе Програма за постигнување енергетска ефикасност при реконструкција на згради и индивидуални станбени објекти. Акцискиот план на програмата за енергетска ефикасност на Општина Аеродром предвидува кофинансирање на реконструкција на делови од станбените згради преку неколку можности за да се постигне бараната енергетска ефикасност. Општината нуди можности и за енергетско здружување (енергетски задруги) на индивидуални станбени објекти (куќи). Спроведувањето на оваа програма влијае на состојбата на општината на следниве начини:

1. Обновени енергетски системи на станбените објекти во општината;
2. Зголемена свест за потребата од енергетски заштита кај жителите и крајните потрошувачи.

За реализација на овој проект, заедниците на станови што ќе се вклучат во акцискиот план на програмата за енергетска ефикасност потребно е да достават пополнет образец, кој може да се подигне во општинската зграда или да се преземе од следната веб-страница - <http://www.aerodrom.gov.mk/dokumenti/formulari> најдоцна до денот на траење на Јавниот повик заклучно со 16 јуни 2021 година. На заедницатите на станови ќе им се надомести дел од трошоците, но не повеќе од 600.000,00 денари со вклучен данок на додадена вредност.

Јавниот повик ќе трае до денот на објавувањето, 16 јуни 2021 година, и ќе се реализира по принципот „прв дојден, прв услужен“ сè до исцрпување на предвидените средства во буџетот.

**Корисници што ќе се опфатат со мерката кофинансирање на енергетската ефикасност од страна на Општина Аеродром**

1. Жители на заедниците на станбени објекти на Општина Аеродром што ќе изразат интерес за имплементирање на една од избраните ставки понудени во Образецот (<http://www.aerodrom.gov.mk/dokumenti/formulari>).

**Критериуми што треба да ги исполнат барателите:**

1. Да се жители на заедницата на станбени објекти на Општина Аеродром каде што ќе се спроведува програмата за постигнување енергетска ефикасност.

 2. Да имаат платено данок на имот за станбениот објект каде што е или каде што ќе се имплементира програмата за енергетска ефикасност, заклучно со 2020 година (не важи за нов станбен објект);

3. За заедницата на станбени единици што ќе се одлучи за **обнова на фасади** во насока на постигнување енергетска ефикасност, потребно е да се исполнат следниве услови:

**- Зградата да не е понова од 2000 година** (зградите градени по 2000 година имаат имплементирано одреден степен на енергетска ефикасност уште при својата изградба);

**- Над 60 % од становите да имаат извршено или да се во постапка на промена на надворешните прозорци и врати со ПВЦ-технологија**;

**- Да се достави одлука од куќен совет или фирма** задолжена за управување со зградите за согласност за реконструкција на фасадата;

**- Заедницата на станари да нема долгови** кон трети лица;

**- Изјава за согласност за спроведување на занаетчиско-изведувачки работи** на 51 % од станарите;

**- Трошокот за проектот и постапката за согласност за реконструкција** на зградите да падне на товар на станарите;

- Да достават **Имотен лист не постар од 6 месеци**;

**- Изјава за согласност** од страна на куќниот совет или фирмата задолжена за управување со зградите дека во иднина се дозволува реконструираната фасадна површина, низ соодветна комерцијално-правна форма во интерес на станарите на зградата, **да се користи за маркетинг-цели на општината**, како кофинансиер.

4. За да се постигне минимална енергетска ефикасност на зградата при промена на прозорците и вратите со **ПВЦ-технологија**, потребно е тие да бидат застапени во 60 % од објектот. Ова поточно значи дека за да се одобри поддршка од страна на општината за овој вид зголемување на енергетската ефикасност, **потребна е согласност за изведба од минимум 60 % од станарите на една зграда**.

5. Реконструкцијата на **покривите** во насока на постигнување енергетска ефикасност, како услови ги опфаќа наведените за фасадите, вклучително и:

* трошокот за проектот и постапката за согласност за реконструкција на покривите да падне на товар на станарите;
* да се достави одлука од куќен совет или фирмата задолжена за управување со зградите за согласност за реконструкција на фасадата; и
* изјава за согласност од страна на куќен совет или фирмата задолжена за управување со зградите, дека во иднина се дозволува (откако ќе се оствари и законска можност) на реконструираната кровна површина да се постават фотоволтаични панели, односно зградата да учествува во т.н. „енергетски задруги“ (или сличен проект на општината).

6. За замена на стар **ЛИФТ** со нов што има поголема моќност и соодветна зголемена енергетска ефикасност, не е потребно да се остварат никакви претходни услови, освен зад барањето да е обезбедена законски предвидената согласност од најмалку 51 % од станарите од влезот во кој ќе се спроведува замената на стариот со нов лифт.

* Доколку станува збор само за одредена реконструкција на постоен (стар) лифт, тој може да биде дел од оваа програма, само ако при реконструкцијата се менуваат клучни делови на лифтот, како што се: мотор, карики, сијалични места и слично, со кои несомнено ќе се подобри, односно ќе се зголеми неговата енергетска ефикасност.
* Доколку се става комплетно нов лифт, потребно е да има одобрен проект од страна на општината, при што трошокот за проектот и постапката за согласност за инсталирање нов лифт ќе падне на товар на станарите во целост.

7. **СМАРТ-систем за користење заедничка електрична енергија**

За адаптација на постојниот систем на осветлување, загревање и слично на скалиштен и друг заеднички простор и притоа обезбедување на соодветно повисоко ниво на енергетска ефикасност, не е потребно исполнување на никакви претходни услови.

**Начин на пријавување на Јавниот повик - документација што треба да се достави како доказ за исполнување на наведените услови:**

1. **Барање** за надоместок (Барањето може да се подигне во Општина Аеродром или да се преземе од веб-страницата на Општина Аеродром [www.aerodrom.gov.mk](http://www.aerodrom.gov.mk) );

2. Тековна состојба на фирмата - изведувач на работите на терен;

3. **Имотен лист за објектот** со адреса на подрачјето на Општина Аеродром;

4. Доказ дека е извршено имплементирање на Програмата за енергетска ефикасност, и тоа **оригинал фактура и извод од деловна банка каде што е извршено плаќањето кон извршителот на задачата;**

5. **Фотокопија од трансакциска сметка**;

6. **Потврда за платен данок на имот** за станбениот објект каде што ќе се имплементира имплементираната енергетска ефикасност, заклучно со 2020 година;

7. **Изјава** (примерок од изјавата може да се подигне во Општина Аеродром) со која барателот под полна материјална и кривична одговорност ќе потврди дека:

- Ќе дозволи надзор на Комисијата формирана од Општина Аеродром за потврда на фактичката состојба во процесот на имплементирање на Програмата на енергетска ефикасност;

- станбената единица да не е корисник на друг вид субвенција.

Документацијата се поднесува во **архивата на Општина Аеродром** во затворен плик со намена за **„ПРОГРАМА ЗА ПОСТИГНУВАЊЕ ЕНЕРГЕТСКА ЕФИКАСНОСТ ПРИ РЕКОНСТРУКЦИЈА НА ЗГРАДИ И ИНДИВИДУАЛНИ СТАНБЕНИ ОБЈЕКТИ“** со назнака **НЕ ОТВОРАЈ**.

**Начин на реализација на јавниот повик**

Објавувањето на Јавниот повик за надоместување на дел од трошоците за **ПОСТИГНУВАЊЕ ЕНЕРГЕТСКА ЕФИКАСНОСТ ПРИ РЕКОНСТРУКЦИЈА НА ЗГРАДИ И ИНДИВИДУАЛНИ СТАНБЕНИ ОБЈЕКТИ** ќе биде на веб-страницата на Општината и во најмалку еден печатен/електронски медиум. Пополнетиот образец (барање) и целата потребна документација потребно е граѓаните да ја доставуваат во архивата на Општина Аеродром.

По завршувањето на Јавниот повик, комисијата формирана за таа намена врши проверка на пристигнатите пријави како и контрола на терен за проверка на фактичката состојба при изведување на Програмата за енергетска ефикасност.

Комисијата ќе изготви предлог до градоначалникот за донесување Решенија за исплата на финансиските средства на барателите за кои е утврдено дека ги исполниле условите, според редот на пристигнатите барања по принципот „прв дојден, прв услужен“, до исцрпување на обезбедените средства со буџетот на Општина Аеродром за 2021 година за таа намена.[[1]](#footnote-2)

**Општина Аеродром**

1. Поради законските ограничувања за рекламирање на институциите, вклучително и општините, овој јавен повик објавен на општинската веб-страница се смета за официјален и валиден. [↑](#footnote-ref-2)